

## Broj: 11-90-23517

Nikšić, 27.05.2024.godine

**PREDMET:** Pojašnjenje Javnog poziva za prikupljanje pisanih ponuda, radi trajnog zbrinjavanja otpada br. 10-00-21897 od 16.05.2024. godine

Zainteresovano lice \_\_\_\_\_\_\_\_\_\_\_ dostavilo je dana 23.05.2024 godine zahtjev za za pojašnjenje Javnog poziva za prikupljanje pisanih ponuda, radi trajnog zbrinjavanja otpada br. 10-00-21897 od 16.05.2024. godine. Komisija Naručioca u nastavku daje odgovore na pitanja:

1. **Pitanje:**

Rezultati vezano za valorizaciju otpada su negativni, s obzirom na to da je sadržaj cinka ispod uobičajenih granica, ovo onemogućava uobičajena rješenja i usmjerava samo ka čistom odlaganju.

Ukoliko ne pronađemo druge opcije, predloženi budžet bi bio prenizak, i naša ponuda bi daleko premašila 1.500.000€. U tom slučaju, da li bi ponuda automatski bila odbijena?

**Odgovor:**

Naručilac će ponude u kojima visina ponuđene cijene prelazi procijenjenu vrijednost ocijeniti kao neispravne.

1. **Pitanje:**

Zamolili bismo vas za opis industrijskog postupka prilikom kog se stvorio predmetni otpad.

**Odgovor:**

OPIS TEHNOLOŠKOG PROCESA U KOJEM NASTAJE ELTROLUČNA PRAŠINA

Tokom rada elektrolučne peći, u periodu rastapanja i rafinacije dolazi do primarne emisije gasova i prašine, koji se odvode kroz četvrti otvor na svodu peći u sistem za otprašivanje.

Dio gasova, koji nastaju tokom rada na peći, kada je spušten svod na peći, te naročito u periodu ulaganja čeličnog otpadka u peć, kada je otvoren svod peći, zatim u toku skidanja troske i izlivanja čelika, dolazi do sekundarne emisije gasova. Nastali gasovi se povlače u sistem za otprašivanje pomoću haube, koja je montirana iznad peći. Uklanjanje čestica materije iz struje nosećeg gasa, vrši se pomoću filterskih vreća, na taj način što se čestice zadržavaju na filterskom materijalu. Tokom vremena na filteru nastaju veće naslage čestica, tako da i one same postaju, odnosno počinju da djeluju kao filtrirajuća sredina. Kada ovakva naslaga postane suviše velika, potreban je veći pritisak da se gas odvede kroz filter vreće, pri čemu se smanjuje protok gasa i slabi filtriranje. U ovom slučaju filter vreće treba očistiti komprimovanim vazduhom u uslovima podpritiska. Dimni gasovi, primarni i sekundarni, dovode su u postrojenje za otprašivanje cjevovodima, gdje se u postrojenju vrećastih filtera, odvaja prašina. Prašina je u vidu zrna sferičnog oblika i granulacije ispod 1μm.

Količina elektropećne prašine koja nastaje zavisi od obima proizvodnje i nije moguće izbjeći nastajanje ove vrste otpada. Količina izdvojene prašine, pri direktnom izdvajanju se kreće od 10-15 kg/t proizvedenog čelika i plus 3 kg/t nastale pri indirektnom izdvajanju, što ukupno iznosi 13-18 kg/t.

Mjere koje su preduzete za smanjenje negativnog uticaja na životnu sredinu su: rukovanje i transport vreća u skladu sa uputstvom za rad, skladištenje vreća sa elektropećnom prašinom u za to predviđeno skladište koje je u skladu sa Zakonom obilježeno, zatvoreno i sprječava kontakt prašine sa segmentima životne sredine (voda, vazduh, zemljište ).

1. **Pitanje:**

U slučaju transporta brodom, s obzirom na trajanje projekta, troškovi prevoza su podložni promjenama, kao tokom poslednjih kriza (COVID, Ukrajina, Suecki kanal).

Pitanje 3: Da li je moguće da uz ponudu priložimo i formulu za reviziju troškova prevoza?

**Odgovor:**

Naričilac neće prihvatiti reviziju troškova prevoza niti bilo kojih drugih troškova tokom trajanja projekta.

1. **Pitanje:**

Garancija ponude: bankama bi bio potreban produžetak od mjesec dana za pripremu ove garancije ponude.

Pitanje 4: Možete li pomjeriti rok za podnošenje ponuda na 14. jul 2024. godine, kako bi se proširio spektar mogućih rješenja i kako bi banke mogle pripremiti garanciju ponude?”

**Odgovor:**

Rok za dostavljanje ponuda će biti produžen do 01.07.2024. godine.

Članovi Komisije za zbrinjavanje otpada

Ljiljana Bajović

Radojica Macanović

Andrija Lazović

Ena Krivokapić

Miloš Nikolić

Miloš Džiknić

Milisav Dačević

Potpisan dokument se nalazi u arhivi predmetnog postupka.